# IPAQ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. הסיבה שניתנה לכך היא שיש פיסוק שגוי. אם אתם סבורים כי אין בדף בעיה, ניתן לציין זאת בדף השיחה שלו.

  הכותרת שניתנה לערך זה מתחילה באות גדולה עקב מגבלות טכניות. הכותרת הנכונה היא iPAQ.

iPAQ הוא מותג מחשבי כף־יד המבוססים על מערכת ההפעלה Windows Mobile (או PocketPC כפי שנקראה בעבר) של תאגיד Microsoft. המותג נוסד על ידי יצרנית המחשוב Compaq באפריל 2000. מאוחר יותר נקנה המותג על ידי חברת HP שממשיכה לפתח ולייצר כיום מחשבי כף יד מתוצרתה תחת השם iPAQ. ה- iPAQ זכה להצלחה רבה ושלט לאורך זמן ביד רמה על שוק מחשבי הכף יד בפלטפורמה זו.

## [עריכה] ההיסטוריה

במהלך ההיסטוריה של דגמי iPAQ היו דגמים שהשאירו את חותמם ההיסטורי על עולם מחשבי הכף יד, והיו דגמים שנחשבו לכישלון עוד לפני שיצאו לחנויות. ה- iPAQ הוא המותג הוותיק ביותר כרגע בשוק מחשבי הכף יד המבוססים על מערכות הפעלה מבית Microsoft

### [עריכה] הדגמים הראשונים

Compaq לא החלה את דרכה בשוק מחשבי הכף יד עם ה- iPAQ. בסוף שנות ה-90 היו אלו דגמי Aero שהתחרו בעיקר במכשירים מתוצרת HP ו CASIO. הדגמים הראשונים מהמותג החדש היו ממשפחת iPAQ h3600, אשר הוכרזו באפריל 2000. הם הריצו את המערכת ההפעלה שהוכרזה זמן לא רב לפני כן, PocketPC 2000. מערכת ההפעלה החדשה הייתה קפיצת דרך רצינית מהגרסאות הקודמות וכללה ממשק משתמש משופר. סדרת ה- h3600 של Compaq זכתה להצלחה רבה על פני הדגמים המתחרים מתוצרת HP ו Casio בעיקר בזכות החומרה המתקדמת והעיצוב המושך שיחד את הדגם של Compaq על פני המתחרים. בשילוב עם מערכת ההפעלה חדשה, הדגם זכה להצלחה רבה שנגסה בנתח השוק של מכשירי ה- Palm ששלטו באותה תקופה על שוק מחשבי הכף יד.

דגמי ה- h3600 התאפיינו במעבד חזק מאוד במונחים של אותם זמנים (206mhz), במסכים צבעוניים ברמת הפרדה של 12bit (כלומר 4096 צבעים שונים) ובזכרון גדול במונחים של אותם ימים (החל מ- 32MB בדגמים 3630 ו- 3650, ועד 64MB בדגם 3670). יחודו העיקרי של ה- iPAQ על פני המתחרים הייתה האפשרות להוסיף לו התקנים נוספים באמצעות מה שנקרא "שרוולי הרחבה", שהיו מתלבשים על חלקו האחורי של המכשיר והיו מוסיפים לו אופציות כגון הרחבת זכרון, קישוריות אלחוטית, יציאות וידאו או אפילו מצלמה. במקביל לדגמי h3600 הושק גם הדגם iPAQ h3100. מדובר בדגם זול יותר ופשוט יותר, אך הוא לא זכה להצלחה לה זכו הדגמים האחרים.

### [עריכה] תקופת PocketPC 2002

עם ההכרזה על מערכת ההפעלה חדשה יותר של PocketPC 2002 בסוף שנת 2001 הכריזה Compaq על הסדרות h3700 ו- h3800. מכשירי ה h3700 היו זהים לסדרת ה h3600 מלבד העבודה שהגיעו עם מערכת ההפעלה החדשה מובנית בתוכם. סדרת ה h3800 הייתה סדרה חדשה ומשופרת. Compaq המשיכה עם הקו העיצובי שאפיין את הדגמים הקודמים שלה, שהרבה טוענים שבעיקר בזכותו זכה המכשיר להצלחה רבה. השיפורים בדגמים החדשים התבטאו במסך איכותי יותר בעל הפרדת צבעים של 16bit (הפרדה של 65,536 צבעים), ואופצית חדשה להרחבת זכרון באמצעות חריץ הרחבה מובנה התומך בכרטיסים מסוג SD/MMC. למרות חריץ ההרחבה המובנה, Compaq לא זנחה את רעיון ההרחבה באמצעות שרוולים. יתרה מזאת, הדגמים החדשים תאמו לשרוולים של הדגמים הישנים, דבר שהקל מאוד על חייהם של בעלי הדגם הישן שרצו לרכוש אתה דגם החדש. אחד הדגמים (3780) כלל גם התקן תקשורת אלחוטית מובנית בתקן Bluetooth שהיה חדיש מאוד ואינו נפוץ באותה תקופה.

בעקבות ההצלחה של סדרת ה- H3800 הכריזה Compaq על סדרת ה- H3900. השיפורים בדגמים החדשים התבטאו במסך משופר, ומעבד חדש במהירות של 400mhz, בנוסף למשדר אינפרא אדום לטווחים ארוכים (שהוסיף למחשב אופציה לתפקד גם כשלט לטלויזיה באמצעות תוכנה מובנית). הדגמים החדשים אינם היוו שדרוג מהותי מהדגמים הקודמים. מבחינה חיצונית הם נראו בדיוק כמו דגמי ה- H3800. דגם זה היה האחרון שנוצר תחת חברת Compaq.

### [עריכה] שנות HP הראשונות

הרבה ספוקלציות היו לגבי כיצד יראו הדגמים החדשים לאחר השתלטות HP על המותג. HP הייתה אחת מהמתחרות של Compaq בשוק מחשבי הכף יד (כמו גם בשוק המחשבים האישיים והניידים) ולכן המהלך נראה תמוהה בעיני רבים. HP ציינה כי תפסיק לייצר מחשבי כף יד תחת מותג הבית שלה שנקרא Jornada, ותשקיע את משאביה בפיתוח דגמי iPAQ חדשים תוך שימוש בידע ובניסיון שצברה מפיתוח ה- Jornada לאורך השנים. היו שטענו שמדובר במהלך שימחוק את התחרות מהשוק, עם העלמותה האלגנטית של המתחרה CASIO (שכנראה לא הייתה מעוניינת בפיתוח דגמים חדשים) ואי המצאות מתחרה הולם שהצליח להגיע לנתח שוק משמעותי.

המכשיר הראשון שהוכרז תחת כנפיה של HP היה ה- iPAQ h1910. הוא היה התשובה של HP למכשירי ה- Palm שעדיין שלטו בשוק שאותה תקופה. הדגם החדש היה קטן וקל באופן משמעותי מהדגמים הקודמים של iPAQ וגם מחירו לא היה גבוהה, בדומה למחירים הנמוכים של דגמי Palm. בדגם החדש, לאכזבתם של רבים, זנחה את HP את מורשת שרוולי ההרחבה שאפיין את כל דגמי ה- iPAQ הקודמים, והשאירה רק אופצית להרחבת זכרון באמצעות כרטיסי SD/MMC. אחת מהפונקציות שחברת HP הורישה לדגמי ה- iPAQ החדשים מקו המוצרים הקודם שלה הייתה האפשרות להחליף את הסוללה בצורה פשוטה בלי צורך לפרק את השילדה שלו.

במקביל להכזרה על iPAQ h1910. הכריזה HP גם על סדרת דגמים מתקדמים ויקרים יותר. הדגם iPAQ h5450 כלל בתוכו את כל התכונות המתקדמות שהיו במחשבי כף יד באותה תקופה: מעבד מהיר, התקני אלחוט WiFi ו- Bluetooth, זכרון 64MB וחריץ הרחבה SD בנוסף לתמיכה בשרוולי ההרחבה מדגמי Compaq. החידוש בדגם הנוכחי הוא שילוב של סורק טביעות אצבע כמנגנון אבטחה להפעלת המכשיר. רבים התייחסו לפונקציה הזאת כאל גימיק שיווקי בלבד.

### [עריכה] תקופת Windows Mobile 2003

מערכת ההפעלה החדשה מבית Microsoft לא הביאה איתה שינויים מרחיקי לכת, אך דגמי iPAQ בניגוד לזאת זכו להשקעה מסיבית מצד HP. בחציון השני של שנת 2003 השיקה חברת HP לא פחות משבעה דגמים חדשים; חלקם שדרוגים של דגמים ישנים וחלקם דגמים חדשים לחלוטין.

הדגמים שזכו לשדרוג היו ה- h1910, שהסתמן כהצלחה בעיקר בזכות ממדיו, וה- h5450. דגמי h1930 ו- h1940 החדשים היו דומים במראה לדגם h1910, אך הם באו עם מערכת ההפעלה החדשה ושיפורים מינורים. דגם h1940 (להבדיל מ- h1930) כלל התקן תקשורת Bluetooth מובנה. ה- h5550 (המשכו של ה- h5450) כלל 128MB מובנים (לראשונה במחשב כף יד כלשהו) ומעבד משופר. בנוסף השיקה HP את הדגם h5150 שנבנה בהשראת ה- h5550 אולם הוא הכיל זכרון פנימי מצומצם מאוד (32mb), תקשורת Bluetooth בלבד וללא אופציית אבטחה באמצעות טביעות אצבע.

הדגמים החדשים שנחשפו, לעומת זאת, היו חדשניים יותר. הם לא תמכו בשרוולי. HP, לאכזבתם של אחדים, החליטה לזנוח את הרעיון. ה- h2210 הושק כמעט במקביל ל-h5550. הוא היה דגם ה- iPAQ הראשון שכלל שני חריצי הרחבה מובנים (SD ו CF), למרות שדגמים בעלי שני חריצי הרחבה, מיצרנים אחרים, היו זמינים זה זמן רב. כ-4 חודשים לאחר מיכן הושק הדגם h4150 אשר הכיל, בדומה ל- h5550\h5450, התקני תקשורת WiFi ו- Bluetooth מובנים, אף על פי שהגודל שלו הזכיר יותר את סדרת ה- h1900. שני הדגמים האלו זכו להצלחה רבה מאוד וביססו את מעמדה של HP כנגד מתחרות כגון Dell שהציאה דגמים במחירים זולים יותר.

HP השיקה דגמים נוספים באותה תקופה שלא זכו להצלחה רבה. ה- h4350, לדוגמה, היה זהה בתכונותיו ל- h4150, אך כלל מקלדת מלאה בחזית המכשיר. הביקוש לדגם היה דליל, כנראה עקב ממדיו הגדולים, אם כי הביקורות נטו לשבח את הדגם. ניסיון נוסף של HP היה ה- h6315. מדובר במחשב כף יד עם דגש על קישוריות אלחוטית. הוא כלל גם תקשורת סלולרית GSM וגם התקני WiFi ו- Bluetooth. הדגם נחשב בעיני רבים לכשלון הגדול ביותר של HP, בעיקר בגלל האיטיות ממנה הוא סבל בשל השימוש במעבד חלש.

### [עריכה] תקופת Windows Mobile 2003 SE

לאחר שהשיקה HP את הדגמים החדשים של סוף שנת 2003, החברה נכנסה לתרדמת שנמשכה כמעט שנה עד ששמועות על דגמים חדשים החלו לדלוף החוצה. מעט לפני ההשקה של Windows Mobile 2003SE הכריזה HP על סדרה חדשה של דגמים אשר יכללו את מערכת ההפעלה החדשה. הדגמים החדשים הראו שינוי קיצוני בקו העיצובי של מכשירי ה- iPAQ שעד עכשיו התאפיינו בצבע מטאלי בהיר ובקוים מעוגלים. הדגמים החדשים התאפיינו בגוונים של אפור עם אזורים שחורים ומבנה מרובע פשוט. רבים לא אהבו את הבחירה הזאת של HP. דגמי iPAQ זכו להצלחה, הרבה בזכות איך שהם נראו במהלך השנים האחרונות. הדעה הרווחת בנוגע לדגמים החדשים הייתה שהם לא מושכים את העין בדומה לדגמים הקודמים, אך יש להם מראה של מכשיר מאופק, סולידי ורציני.

הדגם הראשון שהושק היה אחד המאכזבים לטענת רבים. ה- rz1715 היה מיועד לשוק של המשתמש הפשוט המתחיל את דרכו בעולם מחשבי הכף יד. הוא הגיע עם מעבד איטי (203mhz), זכרון מצומצם מאוד (32mb) אפילו לעבודות פשוטות וללא שום קישוריות אלחוטית (מלבד אינפרא-אדום). ביקורות רבות קטלו את המכשיר עוד לפני שנמכר. הכול טענו שבשל התכונות הפשוטות שלו, שאפיינו מחשבי כף יד מ- 4 שנים ויותר לפני כן, הוא היה אמור להימכר במחיר נמוך בהרבה מהמחיר שנקבע לו. הבמחיר שבו הוא נמכר, בהתחשב במפרט הטכני הדל שהוא הציע, רבים העדיפו לרכוש דגמים מהדור הישן אשר המחירים שלהם ירדו לרמות של הדגם החדש.

לאחר מכן השיקה HP דגמים נוספים בעלי עיצוב דומה ל- rz1715, אך הם היו שונים לחלוטין בתכונות שלהם. הדגמים rx3715 ו- rx3115 היו מיועדים, לדברי HP, למולטימדיה. שניהם הגיעו עם התקני תקשורת WiFi ו- Bluetooth מובנים. הדגם rx3715, להבדיל מ- rx3115, מכיל הרבה זכרון אחסון, והוא כולל מצלמה דיגטלית מובנית ברזולוציה של 1.3 מגה פיסקל. בסך הכול לא היה מדובר בקפיצה רצינית מאז הדגמים בדור הקודם. הדגם rx3715 זכה להצלחה מסוימת.

חודשיים נוספים עברו, ו- HP השיקה לחנויות את ספינת הדגל שלה, ה- hx4700. החידוש המרכזי בדגם החדש היה המסך. המסך החדש היה גדול וחד במיוחד. הוא התאפיין ברזולוציה של 640 על 480 פיקסלים, להבדיל מ- 320 על 240 בדגם סטנדרטי. בנוסף הדגם כולל את מיטב התכונות: מעבד מהיר של 624mhz, שני חריצי הרחבה מובנים, התקני תקשורת WiFi ו- Bluetooth מובנים והרבה זכרון אחסון. הדגם זכה להצלחה אך המכירות נפגעו עקב התחרות מצד יצרניות אחרות. דגמים בעלי מפרט טכני דומה הושקו על ידי החברות Asus, Dell ו- Fujitsu Siemens, והם זכו בנתח שוק מכובד.

בתחילת 2005 השיקה HP סדרה נוספת של דגמים. גם הם לא הזכירו במיוחד את העיצוב הרגיל של דגמי iPAQ. הסדרה כללה את הדגמים: hx2110, hx2410, hx2750. בשלושת הדגמים היו שני חריצי הרחבה מובנים והתקן תקשורת Bluetooth. בדגמים hx2410 ו- hx2750 היה גם התקן תקשורת WiFi. הדגם hx2750 כולל, בניגוד לשאר הדגמים בסדרה, אבטחה באמצעות טביעת אצבע וזכרון מורחב. הדגמים בסדרה גם נבדלו אחד מהשני במהירות מהמעבד, החל מ- 312mhz בדגם hx2110 עד 624mhz בדגם hx2750.

מקור: http://he.wikipedia.org../../../i/p/a/IPAQ_733c.html

קטגוריות: ויקיפדיה: ערכים הדורשים עריכה | מחשבי כף יד | טכנולוגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- 日本語
- Polski
- Português
- Русский